b"\n_START_ARTICLE_\nMo\xc5\xbe iz Gallagha\n_START_PARAGRAPH_\nMo\xc5\xbe iz Gallagha je ime, ki so ga znanstveniki nadeli naravni mumiji, ki so jo leta 1821 na\xc5\xa1li pri kopanju \xc5\xa1ote v barju v bli\xc5\xbeini mesta Gallagh na Irskem. Kasnej\xc5\xa1a analiza je pokazala, da gre za mo\xc5\xa1kega, ki je umrl nekje med letoma 470 in 120 pr. n. \xc5\xa1t.\n_START_SECTION_\nOdkritje\n_START_PARAGRAPH_\nTruplo so leta 1821 pri kopanju \xc5\xa1ote v bli\xc5\xbeini doma\xc4\x8dega kraja Gallagh odkrili \xc4\x8dlani dru\xc5\xbeine O'Kelly, ki so truplo po\xc4\x8dasi izkopavali kar osem let in za to zara\xc4\x8dunavali vstopnino. Po\xc4\x8dasno izkopavanje je povzro\xc4\x8dilo propadanje tkiv, zaradi \xc4\x8desar je truplo danes v slabem stanju, ob odkritju pa naj bi bilo odli\xc4\x8dno ohranjeno._NEWLINE_Ob odkritju je trulo le\xc5\xbealo na boku v globini 275\xc2\xa0cm. Okoli vratu je imelo ovito vrbovo palico, s katero so ga najverjetneje zadavili. Okoli ene od nog je bilo ovito ogrinjalo iz jelenove ko\xc5\xbee, truplo pa je bilo z lesenimi klini pritrjeno na tla._NEWLINE_Leta 1829 je truplo odkupila Kraljeva dru\xc5\xbeba iz Dublina in ga konzervirala.\n_START_SECTION_\nZnanstveni zaklju\xc4\x8dki\n_START_PARAGRAPH_\nRadiometri\xc4\x8dno datiranje Mo\xc5\xbea iz Gallagha je pokazalo, da je umrl nekje med leti 470 in 120 pr. n. \xc5\xa1t. Dodatne analize so pokazale, da gre najverjetneje za truplo mo\xc5\xbea, ki je bil ob \xc4\x8dasu smrti star okoli 25 let in visok okoli 183 cm. Znanstveniki predvidevajo, da je bil Mo\xc5\xbe iz Gallagha obredno umorjen kot darilo bogovom\n_START_SECTION_\nOgled\n_START_PARAGRAPH_\nTruplo Mo\xc5\xbea iz Gallagha je trenutno na razstavi v Narodnem muzeju Irske v Dublinu."